Herefter stødte han til Zachary Taylor's hær i Corpus Christi, Texas, i den Mexicansk-amerikanske krig. Han fik to midlertidige forfremmelser i Mexico – til kaptajn for udvist mod i Slaget ved Monterrey og til major fordi hans kanoner forhindrede mexicanerne i at omgå amerikanernes venstre flanke. Under krigen blev han venner med officererne Winfield Scott Hancock og Lewis Armistead.